
R E F E R A T   D E   A P R O B A R  E
privind aprobarea Planului strategic instituțional al Municipiului Brad 
aferent anilor 2021 și 2022

Pentru implementarea proiectelor majore, identificate și prioritizate în cadrul documentațiilor de planificare întocmite la nivelul Municipiului Brad este nevoie de suport instituțional și de resurse umane care să dețină cunoștințe și abilitați în domeniu.     
Astfel, a fost necesară realizarea Planului strategic instituțional al Municipiului Brad aferent anilor 2021 – 2022, instrument de management pe termen mediu pentru conducerea unei entități publice, care vizează utilizarea eficientă a resurselor financiare, având la bază obiective, rezultate, indicatori. Acesta va oferi o imagine clară a politicilor, angajamentelor și măsurilor care urmează a fi promovate la nivelul instituției - Primăria Municipiului Brad - în perioada imediat următoare. Acesta va reprezenta un document de tranziție către Strategia Integrată de Dezvoltare Urbană a Municipiului Brad 2021-2027.
Unul dintre obiectivele principale urmărite la întocmirea și punerea în practică a Planului Strategic Instituțional va consta în trecerea de la actualul sistem de management de administrare a resurselor către un management orientat spre rezultate.
Precizăm că acest document strategic a fost realizat în cadrul proiectului ”Consolidarea Capacității Administrative a UAT Municipiul Brad”, finanțat prin Programul Operațional Capacitate Administrativă 2014-2020, iar procesul de elaborare a inclus consultări publice cu rolul de a asigura un cadru participativ și un dialog între mediul de afaceri, mediul educațional, societatea civilă, grupuri de inițiativă etc. și Municipiul Brad, în procesul de elaborare a direcțiilor de dezvoltare pentru următoarea perioadă de programare. La aceste consultări au fost invitați și au participat reprezentanți din domeniile cele mai importante pentru comunitate.
	În contextul celor de mai sus am inițiat prezentul proiect de hotărâre prin care am propus aprobarea Planului strategic instituțional al Municipiului Brad aferent anilor 2021 și 2022 și-l supun spre dezbatere plenului Consiliului Local al Municipiului Brad în forma prezentată.
Invoc în susţinerea propunerii mele prevederile  Ghidului  Solicitantului  Condiții  Specifice  de  accesare  a  fondurilor  din  Programul  Operațional Capacitate  Administrativă  2014 - 2020,  aferent  cererii  de  proiecte  POCA/661/2/1  (CP13/2019 –  less), ale Legii  nr.  350/2001  privind  amenajarea  teritoriului  şi  urbanismul  cu  completările  și modificările  ulterioare, ale Ordinului  nr.  233  din  26  februarie  2016  pentru  aprobarea  Normelor  Metodologice  de  aplicare  a Legii  nr.  350/2001  privind  amenajarea  teritoriului  și  urbanismului  și  de  elaborare  și actualizare  a  documentațiilor  de  urbanism, ale art. 120 și art. 121 din Constituția României, ale art. 3 și art. 4 din Carta Europeană a autonomiei locale adoptată la Strasbourg la 15 octombrie 1985 și ratificată de România prin Legea nr. 199/1997, ale Legii - cadru a descentralizării nr. 195/2006, cu modificările și completările ulterioare, ale Legii  nr. 52/2003  privind  transparența  decizională  în  administrația  publică, ale Legii nr.  24/2000  privind  normele  de  tehnică  legislativă  pentru  elaborarea  actelor normative, ale Regulamentului  (UE)  nr.  1301/2013  al  Parlamentului  European  și  al  Consiliului  din  17 decembrie  2013  privind  Fondul  european  de  dezvoltare  regională  și  dispozițiile  specifice aplicabile  obiectivului  referitor  la  investițiile  pentru  creștere  economică  și  locuri  de  muncă  și de  abrogare  a  Regulamentului  (CE)  nr.  1080/2006 precum și ale art.  129  alin. (1), alin.  (2)  lit.  (b), lit. (c) și lit. (d),  alin.  (4)  lit. (e), alin. (7) lit. (b) și lit. (c) din  O.U.G.  nr.  57/2019  privind Codul  administrativ, cu modificările și completările ulterioare.

